### Beslutninger:

Borgmesteren besvarede forespørgslen i byrådets møde den 25. maj 2022.

###

Beslutningsforslag fra DF

Jyllands-Posten har i en række artikler afdækket, hvordan der med udarbejdelse af lokalplan 1144 [adresse] var indgået aftale mellem borgmester og bygherre om, at der i lokalplanområdet ikke skulle være krav om almene boliger. Dette er bygherrens opfattelse, og i Teknik og Miljø var man også af den opfattelse, at der ingen almene boliger skulle være efter fælles overenskomst mellem borgmester og bygherre.

I Dansk Folkeparti finder vi det betænkeligt, at borgmesteren efter både bygherre og forvaltnings opfattelse indgår den slags aftaler med bygherrer forud for politisk behandling og brugerinddragende processer.

Borgmesteren bedes derfor over for byrådet mundtligt redegøre for følgende spørgsmål:

Hvor ofte afholder borgmesteren møder med bygherrer i Århus, som har aktuelle byggeprojekter eller lokalplanforslag til behandling? Og hvilke aftaler indgår borgmester og bygherrer typisk til disse lukkede møder? Bliver der ført referat?

Hvordan stemmer borgmesterens lukkede møder med bygherrer overens med Århus Kommunens styrelsesvedtægt, hvori det klart fremgår, at opgaver såsom planopgaver eller byggesager hører under magistratsafdelingen for Teknik og Miljø?

Hvor mange møder har borgmesteren afholdt med bygherre vedrørende den aktuelle lokalplan 1144?

Jyllands-Posten har endvidere afdækket, hvordan bygherre tilbød en donation på 5 mio. kr. til omdannelsen af et kulkranspor mod, at kravet om almene boliger bortfaldt. I den endelige indstilling til byrådet er kravet om almene boliger frafaldet, mens der er indgået en udbygningsaftale om, at bygherre skal overføre 2 mio. kr. til arbejdet med kulkransporet. Ifølge Århus Stiftstidende var det også forvaltningen i Teknik og Miljøs opfattelse, at der var indgået aftaler om bidrag fra bygherre i form af en udbygningsaftale i stedet for opførelse af almene boliger.

Dansk Folkeparti finder det foruroligende, at der tilsyneladende laves denne type aftaler mellem bygherrer og Århus Kommune. Borgmesteren bedes som følge heraf besvare følgende spørgsmål:

4) Var borgmesteren bevidst om bygherrens tilbud og om, at der var indgået aftale om at undlade almene boliger i projektet mod, at bygherre gav et tilskud til kulkransporet?

5) Hvad mener borgmesteren om tilbuddet fra bygherre og den endelige aftale?

6) Det fremgår af styrelsesvedtægten, at Borgmesterens Afdeling har ansvaret for det almindelige tilsyn med kommunens forvaltning. Har Borgmesterens Afdeling foretaget sig noget på baggrund af afdækningen om aftalerne?

Århus den 2. maj 2022.Dansk Folkepartis ByrådsgruppeJakob Søgaard Clausen, Politisk leder

### Beslutningspunkter

.

### Sagsforløb:

Udvalg: [adresse]

Dato: 11-05-2022

Laust Carlsen: 25

Sagens behandling blev udsat i byrådets møde den 11. maj 2022.